Nynäshamn
Nynäshamn je lučki grad od 13.510 stanovnika na jugoistoku Švedske, te administrativni centar općine Nynäshamn od 26.032 stanovnika.

Geografija 
Nynäshamn leži u grofoviji Stockholm, u Stockholmskom arhipelagu, udaljen oko 58 km južno od Stockholma. Danas je Nynäshamn praktički dio velike konurbacije švedske metropole.

Historija 
Nynäshamn je bio još selo u parohiji Ösmo, kada je 1901. zbog povoljnog položaja njegove luke do njega izgrađena  željeznička pruga kojom je povezan sa Stockholmom. Tako da mu se broj stanovnika od 100, povećao na više od 1700 do 1911., kada je Nynäshamn odvojio od parohije Ösmo i formirao vlastitu općinu. Te nove okolnosti iskoristila je švedska državna telefonsko-telegrafska agencija Televerket i preselila se iz Stockholma. 

Privreda Nynäshamna dodatno je ojačala 1928. kad je koncern Johnson podigao rafineriju nafte. U to vrijeme Nynäshamn je već dobio status trgovišta, a status grada dobio je 1946., kad je imao 6800 stanovnika. U to vrijeme 2/3 stanovnika radilo je u rafineriji. Vremenom je i njegova luka postojala sve važnija.

Nynäshamn je od dolaska željeznice, građen kao plansko naselje, sjeverni dio bio je rezerviran za industrijske pogone i naselja radnika koji su radili u tim pogonima (danas su porušena). 

Srednji dio uključivo i otok Trehörningen, bio je rezerviran za samostojeće vile dobrostojećih Stockholmđana i za turističke objekte hotele i kasino. Južni dio bio je planiran kao elegantno naselje vila, taj plan nikad nije realiziran, pa se 1950-ih od njega odustalo. Danas je to stambeno naselje sastavljeno od kuća u nizu, te samostojećih porodičnih kuća.

Nynäshamn je bio jedan od domaćina Olimpijade 1912. U njemu su se održale jedriličarske regate.

Izvori

Vanjske veze 

 Službene stranice općine Nynäshamn 

Gradovi u Švedskoj
Geografija Stockholma